open-index/open-wikipedia-markdown huggingface dataset:
தர்மசேன பத்திராஜா

**தர்மசேன பத்திராஜா** (*Dharmasena Pathiraja*, மார்ச் 28, 1943 - சனவரி 28, 2018) இலங்கை சிங்களத் திரைப்பட இயக்குநரும், கல்வியாளரும் ஆவார். பொன்மணி என்ற தமிழ்த் திரைப்படம் உட்பட  ஏறத்தாழ பத்து முழுநீளத் திரைப்படங்கள், ஏழு ஆவணப் படங்கள், பதினொரு தொலைக்காட்சி நாடகங்கள் இவரது படைப்புகளாகும்.

## வாழ்க்கைச் சுருக்கம்
கண்டி தர்மராஜா கல்லூரியில் கல்வி பயின்ற தர்மசேனா பேராதனைப் பல்கலைக்கழகத்தில் 1967 இல் சிங்களம், மற்றும் மேற்கத்தைய கலாசாரத்தில் சிறப்பு இளங்கலைப் பட்டம் பெற்றார். பின்னர் நாடகத்துறை, மற்றும் நிகழ்கலையில் விரிவுரையாளராகப் பணியாற்றினார். ஆத்திரேலியா, மொனாசுப் பல்கலைக்கழகத்தில் வங்காளத் திரைப்படத்துறை குறித்த ஆய்வை மேற்கொண்டு கலாநிதி பட்டம் பெற்றார்.

தர்மசேன பத்திராஜா களனிப் பல்கலைக்கழகத்தில் உதவி விரிவுரையாளராகப் பணியைத் திடங்கியவர், பின்னர் யாழ்ப்பாணப் பல்கலைக்கழகம், றுகுணு பல்கலைக்கழகம், கொழும்பு பல்கலைக்கழகம் ஆகியவற்றில் விரிவுரையாளராகவும், இலங்கை ஊடகப்பயிற்சி நிறுவனத்தின்  தலைவராகவும் பணியாற்றினார்.

## திரைப்படத் துறையில்
பத்திராஜா 1970 ஆம் ஆண்டில் *சத்தூரோ* என்ற பெயரில் 10-நிமிடக் குறும்படம் ஒன்றைத் தயாரித்தார். நான்கு ஆண்டுகளின் பின்னர் *ஆகாசு கௌவா* என்ற முழுநீள சிங்களத் திரைப்படத்தை இயக்கி வெளியிட்டார். இது அவருக்குப் பல திரைப்பட விருதுகளைப் பெற்றுக் கொடுத்தது. 1975 இல் வெளியான "பெரிய பையனாக வருவது எப்படி" (*எயா தன் லொக்கு லமயாக்*) திரைப்படம் மாஸ்கோ 9வது பன்னாட்டுத் திரைப்பட விழாவில் திரையிடப்பட்டது. இவரது *பம்பரு அவித்* (1978) என்ற திரைப்படம் மாஸ்கோ, லாஸ் ஏஞ்சலஸ் திரைப்பட விழாக்களில் வெளியிடப்பட்டது. இலங்கையில் இத்திரைப்படத்திற்கு சிறந்த இயக்குநர், சிறந்த திரைப்படத்துக்கான சனாதிபதி விருதுகள் கிடைத்தன.

இவர் தயாரித்த *[[பொன்மணி (திரைப்படம்)|பொன்மணி]]* தமிழ்த் திரைப்படம் இந்தியாவில் 1980 இல் பன்னாட்டுத் திரைப்பட விழாவில் திரையிடப்பட்டது.

## நூல்கள்
திரையரங்கக் கலை பற்றி இரண்டு நூல்களை எழுதி வெளியிட்டுள்ளார்.

## மறைவு
தர்மசேன பத்திராஜா 2018 சனவரி 28 அன்று கண்டியில் உள்ள தனியார் மருத்துவமனை ஒன்றில் காலமானார்.

## மேற்கோள்கள்

## வெளி இணைப்புகள்
*Sri Lanka Sinhala Films Database - Dharmasena Pathiraja
*
*One League of Social Consciousness:Dharmasena Pathiraja Speaks 
*Conversation with Sri Lankan Director Dharmasena Pathiraja 

பகுப்பு:1943 பிறப்புகள்
பகுப்பு:2018 இறப்புகள்
பகுப்பு:இலங்கைத் திரைப்பட இயக்குநர்கள்
பகுப்பு:கண்டி மாவட்ட நபர்கள்
பகுப்பு:இலங்கை பௌத்தர்கள்
பகுப்பு:சிங்களவர்
பகுப்பு:கலா கீர்த்தி
விண்வெளிக்கடலியல்

**விண்வெளிக்கடலியல்** *(Astrooceanography)* என்பது பூமி என்ற கோள்கிரகத்துக்கு வெளியே இருக்கும் கடல்களைப் பற்றிப் படிக்கும் அறிவியல் துறையாகும். விண்வெளி உயிரியல், விண்வெளி வேதியியல், விண்வெளி நிலவியல் போன்ற மற்ற கோள் அறிவியல் துறைகள் போலல்லாமல் சனி கோளின் டைட்டன் மற்றும் வியாழன் கோளின் கனிமீடு போன்ற நிலாக்களில் கடல் இருப்பது கண்டறியப்பட்ட பின்னர்தான் விண்வெளிக்கடலியல் துறை தோன்றியது. மேலும் இந்நிலவுகளை நோக்கிய பயணங்கள் தொடர்ந்து அங்குள்ள பாறை அல்லது பனிக்கட்டி அடுக்குகளுக்கு கீழே இருக்கும் சமுத்திரங்களை அடையும் வரை இந்தத் துறையின் ஆய்வுகள் ஊகத்தின் அடிப்படையிலான நெடுநீள் ஆய்வுகளாகவே இருக்கும். நெப்டியூனில் உள்ள கடலில் திரவ வைரம் உள்ளது என்பது தொடங்கி வியாழனில் உள்ள கடலில் இராட்சத திரவ ஐதரசன் பெருங்கடல் உள்ளது என்பது வரையிலான பல கோட்பாடுகள், நமது சூரிய மண்டலத்தில் உள்ள விண்பொருட்கள் தொடர்பாக உள்ளன. 
 
விண்வெளிக்கடலியல் துறை விண்வெளி உயிரியல் துறையுடன் நெருங்கிய தொடர்பு கொண்டது ஆகும். ஏனெனில் சிறிய வகை உயிரினங்கள் வாழ்வதற்கேற்ற சூழல்வாய்ப்பு கடல்களில்தான் சாத்தியமாகும்.

## மேற்கோள்கள்

பகுப்பு:கடலியல்
பகுப்பு:விண்வெளி அறிவியல்
இராம. குருநாதன்

**இராம. குருநாதன்** (பிறப்பு சூன் 7, 1945) தஞ்சாவூர் மாவட்டம் கும்பகோணத்தில் பிறந்தவர்.

## படிப்பு, எழுத்து
பச்சையப்பன் கல்லூரியில் தமிழ்ப்பேராசிரியராகப் பணியாற்றி ஓய்வு பெற்றவர். சங்க இலக்கியம் முதல் தற்கால இலக்கியம் வரையிலான நூல்களை ஆய்ந்து அறிவதில் ஆர்வம் கொண்டவர். ஐந்து மொழிபெயர்ப்பு நூல்கள், இரண்டு நாவல்கள், 12 கட்டுரைத்தொகுதிகள் எழுதியுள்ளார். தொடர்ந்து எழுதிவருகிறார்.

## சிறப்பு
ஒப்பியலிலும், மொழிபெயர்ப்பிலும் ஆர்வம் கொண்டவர்.

ஒவ்வொரு ஆண்டும்  ஹைக்கூக் கவிதை நூல்களுக்கான போட்டி வைத்து சிறந்த நூல்களுக்கு பரிசு வழங்கி வருகிறார் 

## நூல்கள்
* ஐக்கூ சிலபார்வைகள் சில பதிவுகள் 
*  இராம. குருநாதன் கவிதைகள் 
*  தலித்தியல், கலைஞன் பதிப்பகம் (பத்மாவதி விவேகானந்தனுடன் இணைந்து) 
*  செந்தமிழ் காவலர் டாக்டர் அ. சிதம்பரநாதன் ஆராய்ச்சிக் கட்டுரைகள் உரைகள் 
*  மண்மகன் 
*  சிலப்பதிகாரம் ஆய்வுக்கோவை
* காப்பியச்சாளரம் 
* சங்கப்பாடல்களும் ஜப்பானியக் கவிதைகளும், சௌம்யா உதயம், திருப்பத்தூர், 2007 
*  நெடுநல்வாடையும் புனித ஆக்னிசு நற்பொழுதும் ஓர் ஒப்பாய்வு, விழிகள் பதிப்பகம், சென்னை, 2011 

## மொழிபெயர்ப்புகள்
*  பெயர்வு, ராஜம் வெளியீடு, சென்னை, 2007 
*  தமிழ் யாப்பியல் உயராய்வு, ஆங்கில மூலம் அ.சிதம்பரநாதனார், விழிகள் பதிப்பகம், சென்னை, 2009  
*  போடோ சிறுகதைகள், ஆங்கில மூலம் ஜெய்காந்த சர்மா, சாகித்திய அகாதெமி 2012

## மேற்கோள்கள்

## வெளியிணைப்புகள்
* மின்னல்பூ வலைப்பூ

பகுப்பு:1945 பிறப்புகள்
பகுப்பு:தமிழ் எழுத்தாளர்கள்
எம். கே. றொக்சாமி

**எம். கே. றொக்சாமி** (*M. K. Rocksamy*, 13 செப்டம்பர் 1932 - 30 நவம்பர் 1988) இலங்கையின் புகழ்பெற்ற ஒரு இசைக்கலைஞரும், இசையமைப்பாளரும் ஆவார்.

## வாழ்க்கைச் சுருக்கம்
றொக்சாமியின் பெற்றோர் மரிய குழந்தைசாமி, அன்னமேரி பாண்டிச்சேரியில் இருந்து வந்து இலங்கையில் குடியேறியவர்கள். இவர்களின் ஆறாவது பிள்ளையாகப் பிறந்தவர் றொக்சாமி. தந்தை வயலின் வாசிப்பதிலும், தாயார் ஆர்மோனியம் வாசிப்பதிலும் திறமையானவர்கள். றொக்சாமி தபேலா, சாக்சபோன் ஆகிய இசைக்கருவிகளை வாசிப்பதற்குப் பயிற்சி பெற்றார். சங்கரலிஙகம் என்பவரிடம் கருநாடக இசையை முறையாகப் பயின்றார்.

இலங்கை வானொலியில் சிங்கள இசைக்குழுவில் சாக்சபோன் இசைக்கருவியை அறிமுகப்படுத்தினார். 1953 இல் இலங்கை வானொலி இசைக்குழுவில் வயலின் இசைப்பவராக பணியில் சேர்ந்தார். ஆர். ஏ. சந்திரசேனாவின் பல நிகழ்ச்சிகளில் இவர் வயலின் வாசித்துள்ளார். இந்தியாவில் இருந்து வருகை தரும் பல கலைஞர்களுக்கு வயலின் வாசித்துள்ளார். 1957 இல் முகம்மது ராஃபி, 1980 இல் வாணி ஜெயராமுக்கும் வயலின் வாசித்துள்ளார்.

## திரைப்படத் துறையில்
இலங்கையின் முதலாவது திரைப்படப் படப்பிடிப்பு நிலையம் 1950 இல் கந்தானையில் எஸ். எம். நாயகம் என்பவரால் ஆரம்பிக்கப்பட்டது. சுந்தர முருகன் ஸ்டூடியோ என அழைக்கப்பட்ட இந்நிலையத்தின் திரைப்படங்களுக்கு இசையமைத்துக் கொண்டிருந்த ஆர். முத்துசாமியுடன் தொடர்பு ஏற்பட்டது. முத்துசாமியின் அழைப்பை ஏற்று அவரது இசைக்குழுவில் சேர்ந்து பணியாற்றினார். 1962 ஆம் ஆண்டில் தயாராகிக் கொண்டிருந்த *சங்காரே* என்ற சிங்களப் படத்தின் இசையமைப்பாளர் பெ. எஸ். பெரேரா திடீரெனக் காலமாகி விடவே, அப்படத்தின் மிகுதிப் பாடல்களுக்கு றொக்சாமி இசையமைத்துக் கொடுத்தார். 1963 இல் *சுகத சொயுரா* என்ற சிங்களப் படத்திற்கு முதன் முதலாக முழுமையாக இசையமைத்தார். இப்படத்தின் பாடல்களுக்கு நல்ல வரவேற்புக் கிடைத்தது.

*சுஜாகே ரகச* என்ற சிங்களப் படத்துக்கு டி. ஆர். பாப்பாவுடன் இணைந்து இசையமைத்துள்ளார். தெய்வம் தந்த வீடு என்ற இலங்கைத் திரைப்படத்தில் கண்ணன்-நேசம் இசையமைப்பாளர்களுடன் இணைந்து இசையமைத்தார். *[[பொன்மணி (திரைப்படம்)|பொன்மணி]]* (1977) என்ற இலங்கைத் தமிழ்த் திரைப்படத்திற்கு தனியாக இசையமைத்தார். இப்படத்தின் அனைத்துப் பாடல்களும் இவருக்குப் புகழ் தேடிக் கொடுத்தன. தொடர்ந்து *[[மாமியார் வீடு]]*, வி. பி. கணேசனின் *[[நான் உங்கள் தோழன்]]* ஆகிய தமிழ்ப் படங்களுக்கு இசையமைத்தார். இறுதியாக ஜெய்சங்கர், ராதிகா நடித்த *[[ரத்தத்தின் ரத்தம்|இரத்தத்தின் இரத்தமே]]* இவர் இசையமைத்த கடைசித் தமிழ்ப் படமாகும். மலையாளத் திரைப்படம் ஒன்றுக்கும் றொக்சாமி இசையமைத்துள்ளார்.

## குடும்பம்
றொக்சாமி 1965 இல் இசையமைத்த *சக் சயய* என்ற சிங்களத் திரைப்படத்தில் பாடிய இந்திராணி என்பவரைக் காதலித்துத் திருமணம் புரிந்து கொண்டார். இவர்களுக்கு ஒரு ஆணும், இரு பெண்களுமாக மூன்று பிள்ளைகள் உள்ளனர். 1983 ஆடிக் கலவரத்தின் போது இவர் ஹெந்தளையில் வசித்து வந்த வீடு சிங்களவர்களால் தீக்கிரையாக்கப்பட்டது. 1988 நவம்பர் 30 இல் இவர் காலமானார்.

## மேற்கோள்கள்

பகுப்பு:இலங்கைத் திரைப்பட இசையமைப்பாளர்கள்
பகுப்பு:சிங்களத் திரைப்பட இசையமைப்பாளர்கள்
பகுப்பு:1932 பிறப்புகள்
பகுப்பு:1988 இறப்புகள்
பகுப்பு:இலங்கைத் தமிழ் இசையமைப்பாளர்கள்
ஆரி பாட்டர் அண்டு த சேம்பர் ஆப் சீக்கிரட்சு (நூல்)

***ஆரி பாட்டர் அண்டு த சேம்பர் ஆப் சீக்கிரட்சு*** (*Harry Potter and the Chamber of Secrets*) என்பது ஜே. கே. ரௌலிங்கால் எழுதப்பட்ட *[[ஆரி பாட்டர்]]* தொடரின் இரண்டாவது புதினமாகும். இதன் கதை ஆரி பாட்டர் ஆக்வாட்சு மந்திரப் பள்ளியில் இரண்டாவது வருடம் மந்திர தந்திரங்களை பயிலும் போது இரகசிய அறை திறக்கப்படுகின்றதை பற்றி தொடர்கிறது. இந்தத் தொடரில் பள்ளி சுவரில் *இரகசிய அறை திறக்கப்பட்டு விட்டது. சிலித்தரீன் வாரிசின் எதிரிகள் ஜாக்கிரதை* என்ற எச்சரிக்கை தகவலும் எழுதப்படுகிறது. இவ்வருடத்தில் ஆரியும் அவனது நண்பர்களான எர்மாயினி கிறேஞ்செர் மற்றும் இரொனால்டு வீசுளி ஆகியோர் இப்பிரச்சனை பற்றி ஆராய்கின்றனர்.

## மேற்கோள்கள்

02
அமைனேற்றம்

**அமைனேற்றம்** *(Amination)* என்பது கரிமச் சேர்மத்தில் ஒர் அமீன் குழுவைச் சேர்க்கின்ற செயல் முறையாகும். நம் அன்றாட வாழ்க்கையில் கரிமநைட்ரசன் சேர்மங்கள் ஏராளாமாக பயன்படுத்தப்படுவதால் இவ்வினைகள் முக்கியத்துவம் வாய்ந்தவையாகக் கருதப்படுகின்றன.

இவ்வினையை நிகழ்த்துகின்ற நொதிகள் அமைனேசுகள் எனப்படுகின்றன. அமோனியா அல்லது ஆல்க்கைலேற்ற அமீன், குறைவு அமைனேற்றம் மற்றும் மான்னிச் வினை போன்ற வினைகள் உட்பட பல வழிகளில் அமைனேற்றம் நிகழ்கிறது. உதாரணமாக, -COOH -> -CONH2.
அமில {வினையூக்கிகள் முன்னிலையில் ஆல்ககால்களை அமைனேற்றம் செய்து தொழிற்சாலைகளில் பல ஆல்கைல் அமீன்கள் தயாரிக்கப்படுகின்றன.

மின்னணுநாட்ட அமைனேற்ற வினையில் அமைன் ஒரு மின்னணு மிகுபொருளாகவும் வினையில் பங்கேற்கும் கரிமச் சேர்மம் மின்னணு கவரியாகவும் செயல்படுகின்றன. ஆக்சாசிரிடின்கள், ஐதராக்சிலமைன்கள், ஆக்சைம்கள் மற்றும் N–O அடிமூலக்கூற்று தளப்பொருட்கள் போன்ற சில எலக்ட்ரான் குறைவு அமீன்கள் பங்கேற்கும் போது இவ்வினை தலைகீழாக நிகழ்கிறது. எலக்ட்ரான் கவரியாக அமீன் பயன்படுத்தப்பட்டால் அவ்வினை மின்னணு அமைனேற்ற வினை என அழைக்கப்படுகிறது. கார்பனயன் மற்றும் ஈனோலேட்டு போன்ற மிகை எலக்ட்ரான் கரிம வேதியியல் தளப்பொருட்கள் இச்செயல்முறையில் மின்னணு மிகு பொருட்களாகப் பயன்படுகின்றன.

ஐதரோவமைனேற்ற வினைகளில் அமீன்கள் ஆல்க்கீன்களுடன் சேர்க்கப்படுகின்றன.
## மேற்கோள்கள்

பகுப்பு:கரிம வேதி வினைகள்
செயிண்ட் பியேர், செயிண்ட் பியேர் அண்ட் மீகேலோன்

**செயிண்ட் பியேர்** (*Saint-Pierre*) கனடாவின் நியூ பவுண்ட்லாந்து கடற்கரைக்கு அப்புறமாக அமைந்துள்ள பிரான்சிய கடல்கடந்த தொகுப்புகளில் ஒன்றான செயிண்ட் பியேர் மற்றும் மீகேலோனின் தலைநகரம் ஆகும். செயிண்ட் பியேர் மற்றும் மீகேலோனில் உள்ள இரு பிரான்சிய கொம்யூன்களில் (நகராட்சி) பியேர் மிகுந்த மக்கள்தொகை கொண்ட நகராட்சியாகும்.
## புவியியல்
செயிண்ட் பியேர் கொம்யூன் (நகராட்சி) செயிண்ட் பியேர் தீவுப் பகுதியையும் அடுத்துள்ள சிறு தீவுப் பகுதிகளையும் உள்ளடக்கியது. இவற்றில் *ல ஐல் ஆக்சு மாரின்* என்ற சிறுதீவு குறிப்பிடத்தக்க அளவிலானதாகும்.  இந்த நகரத்தில்  செயிண்ட் பியேர் மற்றும் மீகேலோனின்  90% மக்கள் வாழ்ந்தாலும் இதன் வடமேற்கிலுள்ள இந்நாட்டின் மற்றொரு நகரமான *மீகேலோன்-லாங்கிளேடை* விட  பரப்பளவில் சிறியதாகும். 

செயிண்ட் பியேர் தீவின் கிழக்குக் கடலோரமாக அத்திலாந்திக்குப் பெருங்கடலை நோக்கியுள்ள *பராசாய்சு* எனப்படும் துறைமுகத்தின் வடக்கில் முதன்மை நகரமும் ஆட்சி மன்ற அலுவலகங்களும் அமைந்துள்ளன.  இயற்கைத் துறைமுகமான பராசாய்சைச் சுற்றிலும் சிறு தீவுகள் அரணாக உள்ளன. 
## மக்கட்தொகையியல்
2006ஆம் ஆண்டு கணக்கெடுப்பின்படி இந்த நகராட்சியின் மக்கள்தொகை 5,888 ஆகும். இவர்களில் பெரும்பாலோர் பாசுக்கு, பிரித்தனி, நார்மண்டி இனத்தவராவர். 
## அரசு

நகராட்சி நகரமன்றத்தையும் நகரத்தந்தையையும்  கொண்டியங்குகின்றது.

## அடையாளங்கள்
துறைமுகத்தையொட்டி அஞ்சல் அலுவலகமும் சுங்க அலுவலகமும் அமைந்துள்ளன; இவற்றின் பின்னே நகரத்தின் மையமான சார்லசு டிகாலே சதுக்கம் அமைந்துள்ளது.

செயிண்ட் பியேரில் உள்ள மற்ற கட்டிடங்கள்: சதுக்கத்திற்கு வடக்கே செயிண்ட் பியேர்  பேராலயம் பெருந்தீவிபத்தை அடுத்து இருபதாம் நூற்றாண்டின் துவக்கத்தில் கட்டப்பட்டுள்ளது; துறைமுகத்தின் வாயிலில் பாயிண்ட் ஆக்சு கேனோன்சு கலங்கரைவிளக்கம்; மேலும் வடக்கில், நகரத்தின் முன்னாள் மருத்துவமனைக்கு அருகே, பிரான்டன் பெலோட்டா  விளையாட்டரங்கம் உள்ளது.

File:Place du General de Gaulle square, St Pierre.JPG|தளபதி சார்லசு டிகால் சதுக்கம் 
File:Cathedral in St Pierre.JPG|செயிண்ட் பியேர்  பேராலயம்
File:Cannons that Defended the Harbour Against The English.JPG|பாயிண்ட் ஆக்சு கேனோன்சு கலங்கரைவிளக்கம்
File:Arena For That Basque Game St Pierre.JPG|பிரான்டன்  பெலோட்டா  விளையாட்டரங்கம் 


## மேற்சான்றுகள்

## வெளியிணைப்புகள்

* Official website 
* Encyclopédie de Saint-Pierre et Miquelon 
* Tourism and Travel Resources for St Pierre & Miquelon
* Frequently Asked Questions Tourism and Travel
* Map of Saint-Pierre
* Local Airline Air Saint-Pierre
* Ferry service for Saint-Pierre, Miquelon and Fortune Newfoundland 
பகுப்பு:வட அமெரிக்கத் தலைநகரங்கள்
பகுப்பு:பிரான்சின் நகரங்கள்
செயிண்ட் கிட்சு

**செயிண்ட் கிட்சு** (*Saint Kitts*), முறையாக  **செயிண்ட் கிறித்தோபர் தீவு**, மேற்கிந்தியத் தீவுகளைச் சேர்ந்த ஓர் தீவு ஆகும்.இத்தீவின் மேற்கே கரிபியன் கடலும், கிழக்கே அத்திலாந்திக்குப் பெருங்கடலும் உள்ளன. செயிண்ட் கிட்சும் அருகிலுள்ள நெவிசு தீவும் இணைந்து ஒரே நாடாக உள்ளன: செயிண்ட் கிட்சும் நெவிசும் கூட்டாட்சி.

இத்தீவு சிறிய அண்டிலிசு தீவுக் குழுமத்தின் வளிமறைவுத் தீவுகளில் ஒன்றாகும். இது புளோரிடாவின் மயாமியிலிருந்து தென்கிழக்கே ஏறத்தாழ  தொலைவில் அமைந்துள்ளது. செயிண்ட் கிட்சின் நிலப்பரப்பு ஏறத்தாழ  ஆகும்; ஏறத்தாழ  நீளமும் சராசரியாக  அகலமும் கொண்டுள்ளது..

செயிண்ட் கிட்சின் மக்கள்தொகை ஏறத்தாழ 45,000 ஆகும். இவர்களில் பெரும்பாலோர் ஆபிரிக்க இனத்தவர் ஆவர். முதன்மையான மொழியாக ஆங்கிலம் உள்ளது.கல்வியறிவு கிட்டத்தட்ட 98% ஆகும்.

கிழக்கு கரிபியனில் கட்டப்பட்ட பெரும் கோட்டையாகவும் உலகப் பாரம்பரியக் களமாகவும் பிரிம்சுடோன் மலைக் கோட்டை தேசியப் பூங்கா விளங்குகின்றது.  செயிண்ட் கிட்சு தீவில் உள்ள வோர்னர் பார்க் துடுப்பாட்ட அரங்கத்தில் 2007 துடுப்பாட்ட உலகக்கிண்ண ஆட்டங்கள் நடைபெற்றன. இதன்மூலம் ஒரு உலகக் கிண்ண நிகழ்வு நடந்த உலகின் மிகச் சிறிய நாடெனும் பெருமையை செயிண்ட் கிட்சும்  நெவிசும் பெற்றது.  செயிண்ட் கிட்சில் ரோசு மருத்துவப் பல்கலைக்கழக பள்ளி, விண்ட்சர் மருத்துவ பல்கலைக்கழக பள்ளி, மருத்துவம் மற்றும் நலவாழ்வு அறிவியல் பல்கலைக்கழகம் போன்ற பல உயர் கல்வி நிறுவனங்கள் அமைந்துள்ளன.  
## காட்சிக்கூடம்

File:Stkitts-view-lookingatsea.jpg|செயிண்ட் கிட்சின் தென்கிழக்கு முனையில் உள்ள தீபகற்பம். இடதுபுறத்தில் உள்ள தீவு நெவிசு ஆகும்.
File:Downtown Basseterre, St. Kitts.jpg|பாசெட்டெர்ரின் நகரமையம் 
File:Downtown Basseterre, Island of St. Kitts.jpg|பாசெட்டெர்ரின் நகரமையம்
File:Fishing boat, Basseterre harbor, St. Kitts.jpg|பாசெட்டர் துறைமுகத்தில் மீன்பிடி படகுகள்
File:Cyphoma gibbosum.jpg|கடல் விசிறி மீது பிளமிங்கோ டங் நத்தை *சைஃபோமா கிப்போசம்* 
File:Divers and anemone on the MV River Taw wreck, St. Kitts.jpg|உடைபட்ட கப்பல் எம்வி ரிவர் டா உள்ளே மூழ்காளரும் அனிமோன் தாவரமும் 
File:Juvenile French Angelfish near a sunken van, St. Kitts.jpg|இளைய கருப்பு அல்லது சாம்பல் நிற ஏஞ்செல்பிஷ்
File:Diver and fish, MV River Taw wreck, St. Kitts.jpg|எம்வி ரிவர் டா கப்பலின் இடிபாட்டில் மூழ்காளரும் மீன்களும்
File:Diver and sponges, St. Kitts.jpg|மூழ்காளரும்  கடற்பஞ்சும்
File:3757_aquaimages.jpg|ரோயல் கிராம்மா அல்லது பெய்ரி பாசுலெட்டு
File:BrimstoneHill01.jpg|பிரிம்சுடோன் மலைக் கோட்டை 
File:BrimstoneHill05.jpg|பிரிம்சுடோன் மலைக் கோட்டை
File:Bataille_de_Saint_Kitts_janvier_1782.jpg|சனவரி 1782இல் செயிண்ட் கிட்சில் நடந்த சண்டை

## மேற்சான்றுகள்

## வெளி இணைப்புகள்
 
* Government of Saint Kitts & Nevis - Official Site
* Saint Kitts & Nevis Media Portal
* Christmas Sports in Saint Kitts/Nevis

பகுப்பு:கரிபியன் தீவுகள்
சார்வாகன்

**சார்வாகன்** என்று இலக்கிய வட்டத்தில் அறியப்பட்ட  **மருத்துவர் ஹரி ஸ்ரீனிவாசன்** (7 செப்டம்பர் 1929 - 21 திசம்பர் 2015  ) ஒரு தொழுநோய் மருத்துவர் மற்றும் தமிழ் சிறுகதை எழுத்தாளர் ஆவார்.

## வாழ்க்கை
தமிழகத்தின் அன்றைய வடாற்காடு மாவட்டத்தின் வேலூரில் 1923ஆம் ஆண்டு பிறந்தார். இவரின் தந்தை மருத்துவர் ஹரிஹரன், ஆரணியின் முதல் ஆங்கில மருத்துவர் ஆவார்.  ஆரணி நகரில் பள்ளியிறுதி வரை முடித்துவிட்ட ஹரி ஸ்ரீனிவாசன், சென்னை மருத்துவக் கல்லூரியில் மருத்துவம் பயின்றார். பிறகு, இங்கிலாந்தில் இரண்டு எஃப்ஆர்சிஎஸ் பட்டங்களை முடித்தார். 1954 ஆண்டிலிருந்து ஆறு ஆண்டுகள் இங்கிலாந்தில் உள்ள மருத்துவமனையில் பணிபுரிந்தார். இலண்டனில் திருமணம் நடந்தது. எண்பதுகளில் மூன்று ஆண்டுகள் போர்ட்லண்ட் நகரில் இருந்தார்.

## இந்தியாவில் மருத்துவப்பணிகள்
இந்தியா திரும்பிய ஹரி சீனிவாசன் முதலில் முட நீக்கியல் வல்லுநராக தனது பணியைத் தொடங்கினார். 1960இல் மங்களூர் கஸ்தூரிபாய் மருத்துவமனையில் பணியாற்றும்போது தொழுநோயில் இருந்து மீண்ட அப்துல்லா என்பவரின் கரங்களை ஒரு பிரத்யேக முறையில் முயன்ற சீரமைப்பு அறுவைச் சிகிச்சை வியக்கத்தக்க வெற்றியைக் கண்டது. தொழுநோயால்  குணமடைந்த பின்னரும் மடங்கிய விரல்கள் நேராகாமல், உணர்ச்சி திரும்பாமல், செயலற்ற நிலையில் இருக்கும் விரல்களுக்கு இவர் கண்டுபிடித்த இந்த அறுவைச் சிகிச்சை முறை பலரது கைகள் செயங்பட உதவிகரமாக இருந்தது. இப்புதிய கர சீரமைப்பு அறுவைச் சிகிச்சை முறைக்கு ஐநா சபையின் அங்கமான உலக சுகாதார அமைப்பு ‘சீனிவாசன் முறை’ (SRINIVASAN TECHNIQUE) என்று இவரது பெயரையே சூட்டியது. இதற்காக இவருக்கு 1984 இல் இந்திய அரசால் பத்மசிறீ விருது வழங்கப்பட்டது. இந்தக் கண்டுபிடிப்புக்குப் பிறகு செங்கல்பட்டு தொழுநோய் மருத்துவமனையில் பணியில் சேர்ந்து, அதன் இயக்குநராக உயர்ந்து 1984இல் இவர் பணி ஓய்வுபெற்றார். அதன் பிறகு, பல்வேறு நாடுகளின் மருத்துவக் கழகங்களிலும், உலக சுகாதார அமைப்பின் சார்பாக வருகைதரு பேராசிரியராகவும், எண்ணற்ற மருத்துவ முகாம்களை நெறிப்படுத்துபவராகவும் பணியாற்றினார்.

## இலக்கிய ஆர்வம்
இவரது தாத்தா கிருஷ்ணய்யர் வேலூரில் காவல்துறையில் தமிழ் சுருக்கெழுத்தராக இருந்தார். அவர் பெரியதொரு நூலகத்தை வைத்திருந்தார்.அந்த நூலகத்தில் உள்ள புத்தகங்களை சிறிய வயதில் படித்து தனது படிப்பு ஆர்வத்தை வளர்த்துக்கொண்டார். எழுத்தில் ஆர்வம் கொண்ட இவர் கவிதைகளையும் சிறுகதைகளையும் சிற்றிதழ்களில் எழுதியுள்ளார். இவரின் கனவுக்கதை’ என்னும் சிறுகதை 1971-ஆம் ஆண்டின் சிறந்த சிறுகதையாக ‘இலக்கியச் சிந்தனை’ பரிசு பெற்றது. இவருடைய சிறுகதைகள் சில, ஆங்கில மொழிபெயர்ப்பாகி வெளியாகியிருக்கின்றன. இவர் எழுத்துக்கள் தொகுப்பாக 41 சிறுகதைகள் மற்றும் 3 குறுநாவல்கள் என  500 பக்கங்களுடன்  **சார்வாகன் கதைகள்**  என்ற பெயரில் புத்தகமாக நற்றிணை பதிப்பகத்தால் வெளியீடப்பட்டுள்ளது.

## மேற்கோள்கள்

பகுப்பு:பத்மசிறீ விருது பெற்ற தமிழர்கள்
பகுப்பு:சிறுகதை எழுத்தாளர்கள்
பகுப்பு:1923 பிறப்புகள்
பகுப்பு:2015 இறப்புகள்
பகுப்பு:இந்திய மருத்துவர்கள்
பகுப்பு:வேலூர் மாவட்ட மக்கள்
பகுப்பு:1929 பிறப்புகள்
பகுப்பு:தமிழ்நாட்டு மருத்துவர்கள்
மோன், இந்தியா

**மோன்**, இந்திய மாநிலமான நாகாலாந்தில் உள்ள மோன் மாவட்டத்தின் தலைநகராகும்.

## அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.
.

## மேற்கோள்கள்
 

பகுப்பு:மோன் மாவட்டம்
பகுப்பு:நாகாலாந்து மாநிலத்திலுள்ள ஊர்களும் நகரங்களும்
நெவிசு

**நெவிசு** (*Nevis*) கரிபியக் கடலிலுள்ள சிறிய தீவாகும்;  லீவர்டு தீவுகளின் உட்புற வளைவில் இது அமைந்துள்ளது. நெவிசும் அருகிலுள்ள செயிண்ட் கிட்சு தீவும் இணைந்து ஒரே நாடாக உள்ளது:  செயிண்ட் கிட்சும் நெவிசும் கூட்டரசு. சிறிய அண்டிலிசு தீவுக்கூட்டத்தின் வடமுனையில் நெவிசு அமைந்துள்ளது. புவேர்ட்டோ ரிக்கோவிலிருந்து கிழக்கு-தென்கிழக்கு திசையில் ஏறத்தாழ 350&nbsp;கி.மீ. தொலைவிலும் அண்டிக்குவாவிற்கு மேற்கே ஏறத்தாழ 80&nbsp;கி.மீ. தொலைவிலும் அமைந்துள்ளது. இதன் நிலப்பரப்பு  ஆகும். இதன் தலைநகரம் சார்லசுடவுண்.
## மேற்சான்றுகள்

பகுப்பு:கரிபியன் தீவுகள்
அனைத்துலக நதி நீர்ப்பயன்பாட்டுக்கான எல்சிங்கி விதிகள்

**அனைத்துலக நதி நீர்ப்பயன்பாட்டுக்கான ஹெல்சின்கி விதிகள் **என்பவை எல்லை தாண்டிப் பாயும் நதிகளின் நீரினையும் அத்தோடு தொடர்புடைய நிலத்தடி நீரினையும் பயன்படுத்துவதற்கான விதிமுறைகளாகும். இவ்விதிகள் 1996 ஆம் ஆண்டு ஆகஸ்டு மாதம் ஃபின்லாந்தின்  தலைநகரான எல்சிங்கி நகரில் உருவாக்கப்பட்டன. இவ்விதிமுறைகளைச் செயல்படுத்துவதற்கான அமைப்பு ஏதும் இல்லை. 2004 ஆம் ஆண்டில் வெளிவந்த **நீர்மூலங்களுக்கான பெர்லின் விதிகள்** இவ்விதிமுறையினைப் பின்தள்ளி விட்டது. 

## மேற்கோள்கள்

பகுப்பு:அனைத்துலகச் சட்டம்
காசிரங்கா யானைத் திருவிழா

**காசிரங்கா யானைத் திருவிழா** *(Kaziranga Elephant Festival)* என்பது ஆசிய யானைகளைப் பாதுகாக்கவும் அவற்றின் நலம்   காக்கவும் ஒவ்வோர் ஆண்டும் அசாம்  மாநிலத்திலுள்ள காசிரங்கா தேசியப் பூங்காவில் நடத்தப்படுகின்ற திருவிழாவாகும். அசாம் மாநில வனத்துறையும் சுற்றுலாத்துறையும் இணைந்து இத்திருவிழாவை நடத்துகின்றன. நாளுக்கு நாள் பெருகி வரும் மனிதர் மற்றும் யானைகள் இடையிலான சச்சரவுகளுக்கு தீர்வுகாண முற்படுவது இவ்விழா கொண்டாடுவதன் முக்கிய நோக்கமாகும்.  தலை முதல் பாதம்வரை அலங்கரிக்கப்பட்ட நூற்றுக்கணக்கான ஆசிய யானைகள் இவ்விழாவில் பங்கேற்கின்றன. அணிவகுப்பு , ஓட்டப்பந்தயம்,  கால்பந்து, நடனம் என பல்வேறு வகையான போட்டிகளில் அவை பங்கேற்று பார்வையாளர்களை பரவசப்படுத்துகின்றன. 
## மேற்கோள்கள்

பகுப்பு:அசாம்
பகுப்பு:இந்தியப் பண்பாட்டில் யானைகள்
பகுப்பு:யானைத் திருவிழாக்கள்
1676

**1676** (MDCLXXVI) கிரெகொரியின் நாட்காட்டியில் ஒரு புதன்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான நெட்டாண்டு ஆகும்.

## நிகழ்வுகள்
* ஜனவரி 29 - மூன்றாம் பியோதர் உருசியாவின் பேரரசனாக முடி சூடினார்.
* பெப்ரவரி 10 -  மாசச்சூசெட்ஸ் லான்காஸ்டர் நகரைத் தாக்கிய நிப்முக் பழங்குடியினர் மேரி ரோலண்ட்சன் என்ற ஆங்கிலேயக் குடியேறியைச் சிறைப் பிடித்துச் சென்று மே மாதம் வரை வைத்திருந்தனர்.
* மார்ச் 29 - பிராவிடென்ஸ் இந்தியப் பழங்குடியினரால் தாக்கப்பட்டு அழிக்கப்பட்டது.
* மே 26 - இங்கிலாந்து, சவுத்வார்க் நகர மண்டபம் தீப்பிடித்து அழிந்தது, 624 வீடுகளும் எரிந்து சேதமாயின.
* சூன் 19 - தம்மிடம் சரணடையும் இந்தியப் பழங்குடிகள் அனைவருக்கும் பொது மன்னிப்பு வழங்கப்படுமென மாசச்சூசெட்ஸ் நிருவாகம் அறிவித்தது.
* சூலை 2 - கனெடிகட், றோட் தீவு ஆகிய இடங்களில் பெருமளவு ஆல்கோன்கியன் பழங்குடிகள் சிறைப் பிடிக்கப்பட்டு 13 குடியேற்றங்களுக்கு அடிமைகளாகக் கொண்டு செல்லப்பட்டனர்.
* சூலை 27 - பாஸ்டனில் கிட்டத்தட்ட 200 நிப்முக் பழங்குடியினர் சரணடைந்தனர்.
* ஆகத்து 12 - நியூ இங்கிலாந்தின் தெற்குப் பகுதியில் குடியேறிகளுக்கு எதிராகப் போரில் ஈடுபட்ட வம்பனோகுசு பழங்குடியினரின் தலைவர் "பிலிப்பு மன்னன்" ஆல்டர்மான் என்ற பழங்குடி இந்தியனால் கொல்லப்பட்டார்.
* செப்டம்பர் 19 - ஜேம்சுடவுன் நேத்தானியல் பேக்கனின் படையினரால் முற்றாக எரிக்கப்பட்டது.
* அக்டோபர் 17 - உதுமானியப் பேரரசுக்கும் போலந்து-லித்துவேனியாவுக்கும் இடையில் அமைதி உடன்பாடு எட்டப்பட்டது.
* டிசம்பர் - ஓலி ரோமர் ஒளியின் வேகத்துக்கான முதலாவது அளவீட்டை அறிவித்தார்.
* உருசிய-துருக்கி போர் ஆரம்பமானது.
* எதியோப்பியாவில் முசுலிம்கள் கிறித்தவர்களுடன் கலக்காமல் தனியாக வசிக்க வேண்டும் என ஆணை பிறப்பிக்கப்பட்டது.
* ஆன்டன் வான் லீவன்ஹூக் நுண்ணுயிரிகளைக் கண்டுபிடித்தார்.
* பிரெஞ்சுக் கிழக்கிந்தியக் கம்பனி புதுச்சேரியில் கோரமண்டல் கரையில் புதிய தளம் ஒன்றை அமைத்தனர்.
* யோசப் வாசு அடிகள் கோவா பேராயரினால் குருவானவராகத் திருநிலைப்படுத்தப்பட்டார்.

## பிறப்புகள்

## இறப்புகள்
* சூலை 22 - பத்தாம் கிளமெண்ட் (திருத்தந்தை) (பி. 1590)

## மேற்கோள்கள்

*
1677

**1677** (MDCLXXVII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மே 29 - வர்ஜீனியா குடியேறிகளுக்கும் உள்ளூர் பழங்குடியினருக்கும் இடையில் அமைதி உடன்பாடு ஏற்பட்டது.
* சூலை 14 - லான்ட்சுகுரோனா என்ற இடத்தில் இடம்பெற்ற மோதலில் சுவீடன் டென்மார்க் படையினரைத் தோற்கடித்தது.
* கோட்பிரீட் லைப்னிட்ஸ் தொடுகோட்டிற்கான முழுமையான தீர்வைத் தந்தார்.
* ஆன்டன் வான் லீவன்ஹூக் வளர்ச்சியுற்ற விந்தணுக்களை நுண்நோக்கியூடாக அவதானித்தார்.
* குளிர்களி பார்சு நகரில் பிரபலமானது.
* பாரிஸ் நகரின் மக்கட்தொகை 500,000 ஐத் தாண்டியது.
* திருவாடுதுறை நமசிவாயத் தம்பிரான் இருபா இருபது நூலுக்கு உரை எழுதினார்.

## பிறப்புகள்

## இறப்புகள்

## மேற்கோள்கள்

*
1678

**1678** (MDCLXXVIII) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 27 - முதலாவது தீயணைப்புப் படை அமெரிக்காவில் நிறுவப்பட்டது.
* சூன் 25 - பல்கலைக்கழகப் பட்டம் பெற்ற முதலாவது பெண்ணாக எலினா கார்னரோ பிசுகோபியா மெய்யியலில் முனைவர் பட்டம் பெற்ற சாதனை புரிந்தார்.
* டிசம்பர் 3 - பிரபுக்கள் அவையிலும் இங்கிலாந்து நாடாளுமன்றத்திலும் அனைத்து உறுப்பினர்களும் கத்தோலிக்கத்துக்கு எதிராக சத்தியப்பிரமாணம் எடுக்க வேண்டும் என்ற சட்டம் கொண்டு வரப்பட்டது.
* 1,200 ஐரியர் பார்படோசுவில் இருந்து வர்ஜீனியா சென்றனர்.
* முதலாவது செவ்வந்திகள் ஐரோப்பாவில் அறிமுகப்படுத்தப்பட்டன
* இலங்கையின் வடக்கே வட்டுக்கோட்டையில் டச்சு தேவாலயம் அமைக்கும் பணி முடிவுற்றது. இத்தேவாலயம் பின்னர் 1816 ஆம் ஆண்டில் யாழ்ப்பாணம் வருகை தந்திருந்த பிரித்தானிய ஆளுனர் பிரவுன்ரிக் என்பவரால் அமெரிக்க மிசனறிகளின் பயன்பாட்டிற்காக வழங்கப்பட்டது.

## பிறப்புகள்
* மார்ச் 4 - ஆன்டோனியோ விவால்டி, இத்தாலிய இசையமைப்பாளர் (இ. 1741)

## இறப்புகள்
* சனவரி 24 - யோவான் மத்சாக்கர், டச்சுக் கிழக்கிந்தியப் பகுதிகளின் ஆளுனர் (பி. 1606)

## மேற்கோள்கள்

*
சிம்மோனி அணை

**சிம்மோனி அணை** *(Chimmony Dam)* இந்தியாவின் கேரளா மாநிலத்தில் உள்ளது, திருச்சூர் மாவட்டம் முகுந்தாபுரம் தாலுக்காவில் இருக்கும் எச்சிப்பாராவில் இந்த அணை கட்டப்பட்டுள்ளது. கருவண்ணூர் ஆற்றின் துணை நதியான சிம்மோனியாற்றின் குறுக்காகக் கட்டப்பட்டுள்ள இவ்வணை 1996 ஆம் ஆண்டு கட்டி முடிக்கப்பட்டது.

## மேற்கோள்கள்

பகுப்பு:திருச்சூர் மாவட்டத்திலுள்ள அணைகள்
பொலவக்கொடி

**பொலவக்கொடி** (அறிவியல் பெயர்:*Leea indica*), (ஆங்கில பெயர் :*bandicoot berry*) என்ற கொடியின தாவரம் பேரினத்தைச் சார்ந்ததாகும். பொதுவாக பசுமைமாறாக்காடுகளில் இந்த கொடிகள் காணப்படுகிறது. இந்தோமலேயா, இந்தோசீனா, ஆஸ்திரேலியா, பசிபிக் தீவுகள், மேலும் இந்தியாவில் மேற்குத் தொடர்ச்சி மலை, போன்ற வளமான பகுதிகளில் காணப்படுகிறது. இதன் கனி மருத்துவக்குணம் கொண்டது 
## மேலும் பார்க்க
* Details and places where seen

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:கொடிகள்
பகுப்பு:இந்தியத் தாவரங்கள்
ராஜேஷ் முருகேசன்

**ராஜேஷ் முருகேசன்** (பிறப்பு 14 மே, 1988) ஓர் இந்தியத் திரைப்பட இசையமைப்பாளர் ஆவார். மலையாளம், தமிழ்த் திரைப்படங்களில் பங்காற்றி வருகிறார். 2015ஆம் ஆண்டில், இவரது இசையமைப்பில் வெளியான பிரேமம் திரைப்படம் சிறப்பான வெற்றித் திரைப்படமாக அமைந்தது.

## வாழ்க்கைக் குறிப்பு
ராஜேஷ் முருகேசன், கேரளத்தின் எர்ணாகுளம் மாவட்டத்தில் ஒரு தமிழ்ப் பெற்றோருக்கு மகனாகப் பிறந்தார். கொச்சி *ரெபினெரிசு பள்ளியில்* பள்ளிப் படிப்பை முடித்த பின்னர், 2008ஆம் ஆண்டில் சென்னை எஸ்.ஏ.இ பன்னாட்டுக் கல்லூரியில் பட்டப்படிப்பை முடித்தார்.

## திரை வாழ்க்கை
அல்போன்ஸ் புத்திரன் இயக்கத்தில் 2013ஆம் ஆண்டில் தமிழ், மலையாளம் ஆகிய இரு மொழிகளில் வெளியான நேரம் திரைப்படத்தின் மூலமாக இசையமைப்பாளராக அறிமுகமானார். இப்படத்தில் இடம்பெற்ற *பிஸ்தா* பாடலின் மூலமாக பரவலாக அறியப்பட்டார். தொடர்ந்து 2015ஆம் ஆண்டில் அல்போன்ஸ் புத்திரன் இயக்கிய பிரேமம் மலையாளத் திரைப்படத்திற்கு இசையமைத்திருந்தார். இப்படத்தில் இடம்பெற்ற பாடல்கள் சிறப்பான வரவேற்பு பெற்றதுடன், *மலரே* பாடல் யூடியூபில் உடனடியாக 5 இலட்சத்திற்கும் அதிகமான நபர்களால் பார்க்கப்பட்ட பாடலாக அமைந்தது.

## திரைப்பட விபரம்
### குறும்படங்கள்
* *கட்டன் காபி* (2014)
* *தி ரேட்* (2011)
* *வைன்ட்* (2011)
* *பிளாக் அன்ட் ஒயிட்* (2011)
* *ரெக் வி* (2011)
### திரைப்படங்கள்

## மேற்கோள்கள்

## வெளியிணைப்புகள்
* 
* 

பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:1988 பிறப்புகள்
பகுப்பு:மலையாளத் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
அரம்பா

**அரம்பாமரம்** (தாவர வகைப்பாட்டியல்:*Litsea glutinosa*), (ஆங்கில பெயர்:*soft bollygum*) இது பசுமைமாறாக்காடுகளில் வளரும் தாவரம் ஆகும். இதன் பிசின் ஊதுபத்தி தயாரிக்க பயன்படுகிறது. 
இந்தியா, சீனா, மலேசியா, ஆஸ்திரேலியா போன்ற நாடுகளில் காணப்படுகிறது.

## மேற்கோள்கள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
எம். பி. ஆர் அணை

**எம்.பி.ஆர் அணை** *(MPR Dam)* என்பது நடு பென்னா நீர்த்தேக்கம் என்பதன் சுருக்கம் என்றாலும் எம்.பி.ஆர் அணை என்றே அறியப்படுகிறது. இது  இந்தியாவின் ஆந்திரப்பிரதேச மாநிலத்தில் இருக்கும் அனந்தபூர் மாவட்டத்தில் உள்ள பென்னா ஆற்றின் குறுக்காக அமைக்கப்பட்டுள்ள ஒரு நீர்ப்பாசனத் திட்ட அணையாகும். பத்ராம்பள்ளி மற்றும் வச்ரகரூர் கிராமங்களில் இவ்வணை கட்டப்பட்டுள்ளது. துங்கபத்திரா அணையில் தோன்றும் துங்கபத்திரா உயர்மட்ட கால்வாயின் கீழ் ஒரு சமநிலைப்படுத்தும் அணையாக செயல்படுவதே இவ்வணையின் பிரதானமான பணியாகும்.  

## மேற்கோள்கள்

பகுப்பு:ஆந்திரப் பிரதேச அணைகள்
பகுப்பு:அனந்தபூர் மாவட்டம்
2016 ஐக்கிய அமெரிக்கக் குடியரசுத் தலைவர் தேர்தல்

**ஐக்கிய அமெரிக்கக் குடியரசுத் தலைவர் தேர்தல், 2016,** நவம்பர் 8, 2016, செவ்வாயன்று நடைபெற்றது.  இது 58வது நான்காண்டுகளுக்கு ஒருமுறையான அமெரிக்கக் குடியரசுத் தலைவர் தேர்தல் ஆகும்.  வாக்காளர்கள் குடியரசுத் தலைவர் தேர்வாளர்களை தேர்ந்தெடுத்து அவர்கள் புதிய குடியரசுத் தலைவரையும்  துணை குடியரசுத் தலைவரையும் வாக்காளர் குழு மூலமாகத் தேர்ந்தெடுப்பர். அமெரிக்க அரசியலமைப்பின் 22ஆவது சட்டத்திருத்தத்தின்படி தற்போதைய குடியரசுத் தலைவராக விளங்கும் பராக் ஒபாமா மூன்றாம் முறையாக மீண்டும் போட்டியிட முடியாது.

ஐக்கிய அமெரிக்கக் குடியரசுத் தலைவர் தொடக்கநிலை தேர்தல்களும் கட்சிக் கூட்டங்களும் 2016ஆம் ஆண்டின் பெப்ரவரியிலிருந்து சூன் வரை நடைபெற்றது. இந்தக் கட்சி நியமன செயல்முறையும் ஓர் மறைமுக தேர்தல் ஆகும்; வாக்காளர்கள் கட்சியின் நியமன கருத்தரங்கிற்கு  பேராளர்களைத் தேர்ந்தெடுத்து  அவர்கள் கட்சியின் குடியரசுத் தலைவர் தேர்தலுக்கான வேட்பாளரை தேர்ந்தெடுக்கின்றனர்.

2016-ம் ஆண்டிற்கான தேர்தலில் குடியரசுக் கட்சியின் சார்பில் டோனால்ட் டிரம்ப், மக்களாட்சிக் கட்சியின் சார்பில் இலரி கிளின்டன் ஆகியோருக்கு கடும்போட்டி நிலவியது. டோனால்ட் டிரம்ப் வெற்றி பெற்றார்.

டோனல்டு திரம்பு 290 தேர்வாளர்கள் வாக்கும் இலரி கிளிண்டன் 232 தேர்வாளர்கள் வாக்கும் பெற்றுள்ளனர். மிச்சிகன் மாநிலத்தின் வெற்றியாளர் நவம்பர் இறுதியில் அதிகாரபூர்வமாக அறிவிக்கப்படுவார்.

## குறிப்புகள்

## மேற்கோள்கள்

## வெளி இணைப்புகள்

* 2016 Presidential Form 2 Filers  at the Federal Election Commission (FEC)

பகுப்பு:ஐக்கிய அமெரிக்காவில் தேர்தல்கள்
பகுப்பு:2016 தேர்தல்கள்
அல்போன்சு புத்திரன்

**அல்போன்சு புத்திரன்** (பிறப்பு 10 பிப்ரவரி 1984) ஓர் இந்தியத் திரைப்பட இயக்குநர், நடிகர், திரைப்படத் தொகுப்பாளர், திரைக்கதை ஆசிரியர் ஆவார். தமிழ் மற்றும் மலையாளத்தில் வெளியான நேரம் திரைப்படத்தின் மூலமாக இயக்குநராக அறிமுகமானார்.

## திரைப்பட விபரம்
### இயக்கிய திரைப்படங்கள்

### நடித்த திரைப்படங்கள்

## குறும்படங்கள்

## மேற்கோள்கள்

## வெளியிணைப்புகள்
* 
* 

பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:1984 பிறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
அக்ரிடோன்

**அக்ரிடோன்** *(Acridone)* என்பது அக்ரிடின் கட்டமைப்பில் அமைந்த ஒரு கரிமச் சேர்மம் ஆகும். இச்சேர்மத்தின் மூலக்கூற்று வாய்ப்பாடு C13H9NO ஆகும். கட்டமைப்பின் 9 ஆவது இடத்தில் கார்பனைல் குழு இடம் பெற்றுள்ளது. N- பீனைல் ஆந்திரனிலிக் அமிலத்தைத் தன்னொடுக்க வினைக்கு உட்படுத்தி அக்ரிடோன் தயாரிக்க முடியும்.

## அக்ரிடோன் வழிப்பொருட்கள்

பல்வேறு மருந்தியல் செயல்பாடுகள் கொண்ட சில செயற்கைச் சேர்மங்களை அக்ரிடோன் சாரமாகக் கோண்டிருக்கிறது. 3-குளோரோ-6-(2-ஈரெத்திலமினோ-ஈதாக்சி)-10-(2- ஈரெத்திலமினோ-எத்தில்)-அகிரிடோன் உள்ளிட்ட சமீபத்திய அக்ரிடோன் வழிப்பொருட்கள் இன்னும் தொடக்க நிலையிலேயே உள்ளன. மலேரியா எதிர்ப்பு மருந்துகளின் பண்புகளை இவை உறுதியாக வெளிப்படுத்துகின்றன.

## மேற்கோள்கள்

பகுப்பு:அக்ரிடின்கள்
பகுப்பு:அரோமாட்டிக் கீட்டோன்கள்
மயிலாவரம் அணை

**மயிலாவரம் அணை** *(Mylavaram Dam)* என்பது  இந்தியாவின் ஆந்திரப்பிரதேச மாநிலத்தில் உள்ளது.  கடப்பா மாவட்டத்தில் உள்ள மயிலாவரத்திற்கு அருகில் பென்னா ஆற்றின் குறுக்காக ஒரு நடுத்தர நீர்ப்பாசனத் திட்ட அணையாக இவ்வணை அமைக்கப்பட்டுள்ளது.  கிருட்டிணா நதியின் வலதுபுறக் கரையில்இருக்கும் சிறீசைலம் கால்வாய் கட்டிமுடிந்தவுடன் கிருட்டிணா நதியின் நீர் இத்தடுப்பணையை நிரப்பும்.

## மேற்கோள்கள்

பகுப்பு:ஆந்திரப் பிரதேச அணைகள்
பகுப்பு:கடப்பா மாவட்டம்
இண்டாங்கி தேசியப் பூங்கா

**இண்டாங்கி தேசியப் பூங்கா** (*Ntangki National Park*), இந்திய மாநிலமான நாகாலாந்தில் உள்ள காட்டுயிர் பூங்கா. இங்கு ஹுலக் கிப்பான், தங்க நிற மந்தி, இருவாய்ச்சி, புலி, வெண்தொண்டை மீன்கொத்தி, உடும்பு, சோம்பேறிக் கரடி, ஆசியக் காட்டு ஆமை உள்ளிட்ட அரிய வகை உயிரினங்கள் வசிக்கின்றன.

## வரலாறு
இந்த இடம் பாதுகாக்கப்பட்ட காடாக அறிவிக்கப்பட்டது. இது சுமார் 20,202 ஹெக்டேர் பரப்பளவில் அமைந்துள்ளது. பின்னர், விலங்குகள் காப்பகமாகவும், பின்னர் தேசியப் பூங்காவாகவும், நாகாலாந்து அரசு அறிவித்தது.

## இணைப்புகள்
* பூங்காவின் இன்றைய நிலை

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:பெரேன் மாவட்டம்
ஒசூர் ஊராட்சி ஒன்றியம்

** ஒசூர் ஊராட்சி ஒன்றியம்** என்பது தமிழ்நாட்டின், கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 21 ஊராட்சிகள்  உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, ஒசூர் ஊராட்சி ஒன்றியத்தின் மொத்த மக்கள் தொகை  1,16,388 ஆகும். அதில் பட்டியல் சாதி மக்களின் தொகை  26,188  ஆக உள்ளது. பட்டியல் பழங்குடி மக்களின் தொகை 144 ஆக உள்ளது. 

## ஊராட்சி மன்றங்கள்
ஒசூர் ஊராட்சி ஒன்றியத்தில் உள்ள ஊராட்சிகள்:

# தும்மனபள்ளி
# தொரப்பள்ளி அக்ரஹாரம்
# சேவகானபள்ளி
# S. முதுகானபள்ளி
# பூனப்பள்ளி
# பலவனபள்ளி
# நந்திமங்கலம்
# நாகொண்டபள்ளி
# முத்தாலி
# முகளூர்
# மாசிநாய்க்கனபள்ளி
# கொளதாசபுரம்
# கெலவரபள்ளி
# கோபனபள்ளி
# ஈச்சங்கூர்
# சென்னசந்திரம்
# பெலத்தூர்
# பாலிகானபள்ளி
# படுதேப்பள்ளி
# அலசபள்ளி பட்டவரபள்ளி
# அச்செட்டிபள்ளி

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 

பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:ஒசூர் ஊராட்சி ஒன்றியம்
திமாப்பூர் தொடருந்து நிலையம்

**திமாப்பூர் தொடருந்து நிலையம்**, இந்திய மாநிலமான நாகாலாந்தில் உள்ள திமாப்பூர் நகரத்தில் உள்ளது. இது லாம்டிங் - திப்ருகர் வழித்தடத்தில் அமைந்துள்ளது.

## வசதிகள்
இந்த நிலையட்தில் ஓய்வறைகள் உள்ளன.

## தொடர்வண்டிகள்
இங்கு நின்று செல்லும் தொடர்வண்டிகளில் சில:
* புது தில்லி - திப்ருகர் ராஜதானி விரைவுவண்டி
* கன்னியாகுமரி - திப்ருகர் விவேக் விரைவு தொடருந்து
* சண்டிகர் - திப்ருகர் விரைவுவண்டி
* காமரூப் விரைவுவண்டி

## சான்றுகள்

## இணைப்புகள்
*   திமாப்பூரில் நின்று செல்லும் தொடர்வண்டிகள்

பகுப்பு:இந்தியத் தொடருந்து நிலையங்கள்
பகுப்பு:நாகாலாந்தில் போக்குவரத்து
பகுப்பு:திமாப்பூர் மாவட்டம்
1680

**1680** (MDCLXXX) கிரெகொரியின் நாட்காட்டியில் ஒரு திங்கட்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான நெட்டாண்டு ஆகும்.

## நிகழ்வுகள்
* மே - கிரக்கத்தோவா எரிமலை வெடித்தது.
* சூலை 8 - அமெரிக்காவில் சுழல் காற்று முதற் தடவையாக ஆவணப்படுத்தப்பட்டது. கேம்பிரிஜ், மாசசூசெட்ஸ் பகுதியில் ஒருவர் கொல்லப்பட்டார்.
* ஆகத்து 21 - எசுப்பானியரிடம் இருந்து சாந்தா பேயை புவேலோ பழங்குடியினர் கைப்பற்றினர்.
* நவம்பர் 14 - 1680 இன் பெரும் வால்வெள்ளி அவதானிக்கப்பட்டது.
* மக்காவுவில் முதலாவது போர்த்துக்கீச ஆளுநர் நியமிக்கப்பட்டார்.

## பிறப்புகள்
* நவம்பர் 8 - வீரமாமுனிவர், இத்தாலிய இயேசுசபை மதகுரு (இ. 1742)

## இறப்புகள்
* ஏப்ரல் 3 - சிவாஜி, மராத்தியப் பேரரசர் (பி. 1630)
* ஏப்ரல் 17 - கத்தேரி தேக்கக்விதா, அமெரிக்கக் கத்தோலிக்கத் துறவி (பி. 1656)

## மேற்கோள்கள்

*
திமாப்பூர் மாவட்டம்

**திமாப்பூர் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. மாநில அளவில் அதிக மக்கள் தொகையை கொண்ட மாவட்டம் இது. இதன் தலைமையகம் திமாபூர் ஆகும்.

## மக்கள் தொகை
இந்த மாவட்டத்தில் 378,811 மக்கள் வசிப்பது 2011ஆம் ஆண்டின் இந்திய மக்கள் தொகை கணக்கெடுப்பில் தெரிய வந்தது. இந்த மாவட்டத்தில் நாகா இன மக்கள் வாழ்கின்றனர்.

## மேலும் பார்க்க
*திமாப்பூர்

## சான்றுகள்

## இணைப்புகள்

*   மாவட்ட அரசின் தளம்

பகுப்பு:நாகாலாந்தின் மாவட்டங்கள்
பகுப்பு:திமாப்பூர் மாவட்டம்
சுமுக்கேதிமா

**சுமுக்கேதிமா**, இந்திய மாநிலமான நாகாலாந்திலுள்ள திமாப்பூர் மாவட்டத் தலைநகராகும். இந்த நகரம் திமாப்பூரில் இருந்து 14 கி.மீ தொலைவில் அமைந்துள்ளது.

## மக்கள் தொகை
இங்கு 16,510 மக்கள் வசிப்பதாக, 2011ஆம் ஆண்டில் எடுக்கப்பட்ட இந்திய மக்கள்தொகை கணக்கெடுப்பில் தெரிய வந்துள்ளது.

## மேலும் பார்க்க
* திமாப்பூர்

## சான்றுகள்

பகுப்பு: நாகாலாந்து மாநிலத்திலுள்ள ஊர்களும் நகரங்களும்
பகுப்பு:திமாப்பூர் மாவட்டம்
1679

**1679** (MDCLXXIX) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 24 - இரண்டாம் சார்லசு அரசர் 18 ஆண்டுகளாக இயங்கிய இங்கிலாந்தின் நாடாளுமன்றத்தைக் கலைத்தார்.
* சனவரி 28 - சென்னை கோட்டைப் பகுதியில் சிறு நிலநடுக்கம் ஏற்பட்டது.
* மார்ச் 6-மே 27 - இங்கிலாந்தின் புதிய நாடாளுமன்றம் கூடியது. இது சூலை 12 இல் கலைக்கப்பட்டது.
* சூன் 4 - 6.4 அளவுள்ள நிலநடுக்கம் ஆர்மீனியாவின் யெரெவான் பகுதியில் ஏற்பட்டது.
* அக்டோபர் 18 - கண்டி அரசனால் சிறைப்பிடிக்கப்பட்டிருந்த பிரித்தானியக் கிழக்கிந்தியக் கம்பனியின் காப்டன் ரொபர்ட் நொக்சு அங்கிருந்து தப்பி மன்னார் அரிப்பு என்ற இடத்துக்கு வந்து சேர்ந்தார்.
* நவம்பர் 27 - மாசச்சூசெட்ஸ் பாஸ்டன் நகரில் இடம்பெற்ற தீ விபத்தில் 80 வீடுகள், அனைத்து சேமிப்புக் கிடங்குகள், மற்றும் பட்டறையில் இருந்த அனைத்துக் கப்பல்களுக் தீக்கிரையாகின.
* திபெத்து-லடாக்-முகலாயப் போர் ஆரம்பமானது. திபெத்து லடாக்கினுள் ஊடுருவியது.
* நயாகரா அருவி கண்டுபிடிக்கப்பட்டது.
* முகலாயப் பேரரசர் ஔரங்கசீப் ஜிஸ்யா வர்யை மீண்டும் அறிமுகப்படுத்தினார்.
* தமிழ் போர்த்துக்கீசிய அகராதி அன்டேம் டி புரவென்சா என்பவரால் தொகுக்கப்பட்டு வெளியிடப்பட்டது.
* அழுத்த அனற்கலம் கண்டுபிடிக்கப்பட்டது.

## பிறப்புகள்

## இறப்புகள்
* டிசம்பர் 4 - தாமசு ஆபிசு, ஆங்கிலேய மெய்யியலாளர் (பி. 1588)

## மேற்கோள்கள்

*
கிபைர் மாவட்டம்

**கிபைர் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று.
இதன் தலைமையகம் கிபைரில் உள்ளது.

## மக்கள் தொகை
இந்த மாவட்டத்தில் 74,033 மக்கள் வசிப்பதாக 2011ஆம் ஆண்டில் எடுக்கப்பட்ட இந்திய மக்கள் தொகை கணக்கெடுப்பில் தெரியவந்துள்ளது.

## அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது..

## சான்றுகள்

## இணைப்புகள்
*   மாவட்ட அரசின் தளம்

பகுப்பு:நாகாலாந்தின் மாவட்டங்கள்
கோகிமா மாவட்டம்

**கோகிமா மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. 2011 ஆம் ஆண்டு நிலவரப்படி, திமாபூருக்குப் பிறகு நாகாலாந்தின் இரண்டாவது மக்கள்தொகை கொண்ட மாவட்டமாக இது உள்ளது.

## தட்பவெப்பநிலை

## மக்கள் தொகை
இங்கு 267,988 மக்கள் வசிப்பது 2011ஆம் ஆண்டின் இந்திய மக்கள் தொகை கணக்கெடுப்பில் தெரிய வந்துள்ளது.

## அரசியல்
இது நாகாலாந்து மக்களவைத் தொகுதிக்கு உட்பட்டது.

## சான்றுகள்

## இணைப்புகள்
*   மாவட்ட அரசின் தளம்

பகுப்பு:நாகாலாந்தின் மாவட்டங்கள்
நாகா குன்றுகள்

**நாகா மலைக்குன்றுகள்** 3825 மீட்டர் உயரத்தைக் கொண்டுள்ளன. இவை இந்திய மாநிலமான நாகாலாந்திலும், அருகிலுள்ள மியான்மரின் எல்லைப் பகுதியிலும் பரவியுள்ளன. இந்த குன்றுகளில் உயரமான சிகரத்தை சரமதி சிகரம் என்று அழைக்கின்றனர். இது 3826 மீட்டர் உயரத்தைக் கொண்டது.

இந்த மலைக்குன்றுகள் நாகா மலைக்குன்றுகள் மாவட்டத்தின் கீழ் இருந்தன.
இந்த குன்றுகள் அரக்கான் மலைத்தொடரில் உள்ளன.
நாகா என்ற சொல் நாகா இனத்தவரை குறிக்கின்றன. நாகா என்ற பருமிய மொழிச் சொல்லுக்கு, துளையிட்ட காதுகளை உடைய மக்கள் என்று பொருள்.

## சான்றுகள்

## இணைப்புகள்
*Burma - Geography 
* Google Books, The Physical 
Geography of Southeast Asia

பகுப்பு:நாகாலாந்தின் புவியியல்
பகுப்பு:இந்திய மலைகள்
பகுப்பு:மியான்மார் மலைகள்
பதவிக் காலம்

**பதவிக் காலம்** (*Term of office* அல்லது *term in office*) என்பது ஓர் குறிப்பிட்ட பதவியில் குறிப்பிட்ட நபர் (பொதுவாக அரசியல்வாதி) பொறுப்பாற்றும் காலத்தின் அளவாகும்.

## நாடுவாரியாக பதவிக்காலம்

மாறாக குறிப்பிடாதவரை எண்கள் ஆண்டுகளை குறிக்கின்றன. சில நாடுகளில் ஒரே காலளவுள்ள தேர்தல் காலம் வரையறுக்கப்படுவதில்லை, பணிக்காலம் முடிவதற்கு முன்பே சட்டமன்றங்கள் கலைக்கப்படுவதுண்டு.  நிர்ணயிக்கப்பட்ட பதவிக்காலம் இல்லாத பதவிகள் "பதவியிலிருந்து நீக்கப்படும் வரை" எனக் குறிப்பிடப்பட்டுள்ளன; இப்பதவிகளில் நடப்பு பதவியில் உள்ளவர் தனது மரணம் வரையிலுமோ பதவித்துறப்பு, பதவி விலகல்,  பணி ஓய்வு, அல்லது பதவி நீக்கம் வரையிலுமோ நீடிக்கலாம். 
*வாழ்நாள் முழுமையும் செனட்டர்களாக இருப்போரைத் தவிர்த்து.

## மேற்கோள்கள்

பகுப்பு:அரசியல்
லோங்லெங் மாவட்டம்

**லாங்லெங் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. இது துயென்சாங் மாவட்டத்தில் இருந்து பிரிக்கப்பட்டு, புதிய மாவட்டமாக உருவாக்கப்பட்டது. இதன் தலைமையகம் லோங்லெங்கில் உள்ளது.

## மக்கள் தொகை
இங்கு 50,593ம் மக்கள் வசிப்பது 2011ஆம் ஆண்டின் இந்திய மக்கள் தொகை கணக்கெடுப்பில் தெரியவந்துள்ளது

## அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது..

## சான்றுகள்

## இணைப்புகள்

பகுப்பு:நாகாலாந்தின் மாவட்டங்கள்
நாகாலாந்து அரசு

**நாகாலாந்து அரசு**, இந்திய மாநிலமான நாகாலாந்தின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.

மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை கோகிமாவில் உள்ளன. கோகிமாவில் உள்ள குவஹாத்தி உயர் நீதிமன்றத்தின் கிளை மாநில நீதித்துறையின் உயர்ந்த அமைப்பாகும்.

அரசின் தலைவராக முதலமைச்சர் செயல்படுவார். தற்போதைய சட்டமன்றம் ஓரவை முறைமை கொண்டது. இதில் 60 சட்டப் பேரவை உறுப்பினர்கள் இருப்பர். அதிக உறுப்பினர்களைக் கொண்ட அணி ஆட்சி அமைக்கும். இவர்களில் ஒருவர் முதலமைச்சராகவும், அவர் தேர்வு செய்த உறுப்பினர்கள் அமைச்சர்களாகவும் பதவியேற்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.

## மேற்கோள்கள்

பகுப்பு:நாகாலாந்து அரசு
பகுப்பு:இந்திய மாநிலங்களின் அரசுகள்
1681

**1681** (MDCLXXXI) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சூலை 1 - தேசத்துரோகக் குற்றம் சாட்டப்பட்ட அயர்லாந்து, ஆர்மா நகர கத்தோலிக்க பேராயர் ஒலிவர் பிளங்கெட் இலண்டனில் தூக்கிலிடப்பட்டார். இவர் 1975 இல் புனிதராக அறிவிக்கப்பட்டார்.
* ஆகத்து - கண்டி சிறையில் இருந்து தப்பிய பிரித்தானியக் கப்பல் தளபதி ரொபர்ட் நொக்சு தனது கண்டி, வன்னி அனுபவங்களை *An Historical Relation of the Island Ceylon* என்ற நூலாக எழுதி வெளியிட்டார்.
* செப்டம்பர் 30 - ஸ்திராஸ்பூர்க் நகரம் பிரான்சுடன் இணைக்கப்பட்டது.
* அக்டோபர் 28 - இலண்டனில் பெண் ஒருவர் அரசியலில் ஈடுபட்டமைக்காக பொதுமக்கள் முன்னிலையில் சவுக்கடி வழங்கப்பட்டது.
* கடைசி டோடோ பறவை கொல்லப்பட்டது.

## பிறப்புகள்
* விட்டஸ் பெரிங், உருசியக் கடற்படை அதிகாரி (இ. 1741)

## இறப்புகள்

## மேற்கோள்கள்

*
மத்தூர் ஊராட்சி ஒன்றியம்

** மத்தூர் ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 24 கிராம ஊராட்சிகள்  உள்ளன. 

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, மத்தூர் ஊராட்சி ஒன்றியத்தின் மொத்த மக்கள் தொகை  1,07,520 ஆகும். அதில்  பட்டியல் சாதி மக்களின் தொகை  17,100ஆக உள்ளது.  பட்டியல் பழங்குடி மக்களின் தொகை 260 ஆக உள்ளது.

## ஊராட்சி மன்றங்கள்
மத்தூர் ஊராட்சி ஒன்றியத்தில் உள்ள 24 ஊராட்சிகள்: 

#வீராச்சிகுப்பம்
#வாணிப்பட்டி
#வலிப்பட்டி
#சூளகரை
#சிவம்பட்டி
#சாமல்பட்டி
#சாலமரத்துப்பட்டி
#ராமகிருஷ்ணம்பதி
#ஓட்டப்பட்டி
#நாரலப்பள்ளி
#நாகம்பட்டி
#மத்தூர்
#குன்னத்தூர்
#கொடமாண்டப்பட்டி
#கண்ணன்டஹள்ளி
#களர்பதி
#கே. பாப்பாரப்பட்டி
#கே. எட்டிபட்டி
#இனாம்காட்டுபட்டி
#கவுண்டனூர்
#கெரிகேப்பள்ளி
#பொம்மேப்பள்ளி
#அந்தேரிப்பட்டி
#ஆனந்தூர்

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:மத்தூர் ஊராட்சி ஒன்றியம்
தளி ஊராட்சி ஒன்றியம்

** தளி ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். அஞ்செட்டி வருவாய் வட்டத்தில் அமைந்த தளி ஊராட்சி ஒன்றியத்தில் 2025 ஆம் ஆண்டுவரை 50 ஊராட்சிகள்  இருந்தன. 2025 ஆம் ஆண்டு தளி ஊராட்சி ஒன்றியம் இரண்டாக பிரிக்கப்பட்டு புதியதாக அஞ்செட்டி ஊராட்சி ஒன்றியம் உருவாக்கப்பட்டது. தளி ஊராட்சி ஒன்றியத்தின் வட்டார வளர்ச்சி அலுவலகம், தளியில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, தளி  ஊராட்சி ஒன்றியத்தின் மொத்த மக்கள் தொகை  1,81,017  ஆகும். அதில்  பட்டியல் சாதி மக்களின் தொகை  28,052  ஆக உள்ளது.  பட்டியல் பழங்குடி மக்களின் தொகை 6,385 ஆக உள்ளது. 

## ஊராட்சி மன்றங்கள்
தளி ஊராட்சி ஒன்றியத்தில் 2025 ஆம் ஆண்டுவரை இருந்த ஊராட்சிகள்:

#உரிகம்
#உனிசேநத்தம்
#தண்டரை
#தளிகொத்தனூர்
#தளி
#தக்கட்டி
#செட்டிப்பள்ளி
#சாத்தனூர்
#சாரண்டப்பள்ளி
#சாரகப்பள்ளி
#சாலிவரம்
#பாலயம்கோட்டை
#படிகநாளம்
#நொகனுர்
#நாட்றம்பாளையம்
#மாருப்பள்ளி
#மருதனப்பள்ளி
#மஞ்சுகொண்டப்பள்ளி
#மல்லசந்திரம்
#மதகொண்டப்பள்ளி
#மாடக்கல்
#குப்பட்டி
#குந்துகோட்டை
#கோட்டமடுகு
#கோட்டையூர்
#கொமாரணப்பள்ளி
#கோலட்டி
#கொடியாளம்
#கெம்பட்டி
#காரண்டப்பள்ளி
#கலுகொண்டப்பள்ளி
#கக்கதாசம்
#ஜவளகிரி
#ஜாகீர்கோடிப்பள்ளி
#கும்ளாபுரம்
#தொட்டஉப்பனூர்
#தொட்டமஞ்சி
#தாரவேந்திரம்
#தேவருளிமங்கலம்
#தேவகானப்பள்ளி
#சூடசந்திரம்
#பின்னமங்கலம்
#பேளகொண்டப்பள்ளி
#பள்ளப்பள்ளி
#அரசகுப்பம்
#அன்னியாளம்
#அந்தேவனப்பள்ளி
#அஞ்செட்டி
#அகலகோட்டா
#ஆச்சுபாலு

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:தளி ஊராட்சி ஒன்றியம்
நாகாலாந்து சட்டமன்றம்

**நாகாலாந்தின் சட்டமன்றம்**, இந்திய மாநிலமான நாகாலாந்தின் சட்டவாக்க அவையாகும். நாகாலாந்தில் சட்டவாக்க அவை ஓரவை முறைமை உடையதால், சட்ட மேலவை கிடையாது. சட்டமன்றம் மட்டுமே செயல்படும். இந்த சட்டமன்றம் 1964ஆம் ஆண்டு முதல் செயல்பட்டு வருகிறது. இந்த மன்றத்தில் 60 உறுப்பினர்கள் இருப்பர். இவர்கள் ஒவ்வொரு தொகுதியிலும் தலா ஒருவர் என்ற அடிப்படையில் தேர்ந்தெடுக்கப்படுகின்றனர். ஒரு தொகுதியில் அதிக வாக்குகளை பெறுபவர், அந்த தொகுதிக்கான சட்டமன்ற உறுப்பினராகிறார்.

இந்த மன்றத்தில் யாரும் நியமிக்கப்படுவதில்லை. (பாராளுமன்றத்திலும் மற்ற சில மாநிலங்களிலும் குடியரசுத் தலைவராலும், ஆளுநராலும் உறுப்பினர்கள் நியமிக்கப்படுவதுண்டு.) ஒவ்வொரு உறுப்பினர்களும் அதிகபட்சமாக ஐந்தாண்டு காலம் வரை பதவியில் இருப்பர். அரசின் தலைமைச் செயலகம் கோகிமாவில் உள்ளது. சட்டமன்றக் கட்டிடமும் கோகிமாவில் உள்ளது. இந்த சட்டமன்றத்தின் தற்போதைய சபாநாயாகராக கியனிலி பெசியீ என்பவர் பதவி வகிக்கிறார்.

## சான்றுகள்

## மேலும் படிக்க
* Murry, Khochamo Chonzamo (2007). *Naga Legislative Assembly and its Speakers*, New Delhi: Mittal Publications, 

## இணைப்புகள்
*   நாகாலாந்து சட்டமன்றத்தின் வலைத்தளம் 

பகுப்பு:இந்திய மாநிலங்களின் சட்டமன்றங்கள்
பகுப்பு:நாகாலாந்தின் சட்டமன்றம்
பகுப்பு:நாகாலாந்து அரசு
மோகோக்சுங் மாவட்டம்

**மோகோக்சுங் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. இதன் தலைநகரம் மோகோக்சுங் ஆகும். இந்த மாவட்டத்தில் ஏவோ நாகா இன மக்கள் வசிக்கின்றனர்.

## மக்கள் தொகை
2011ஆம் ஆண்டின் இந்திய மக்கள் தொகை கணக்கெடுப்பில். இங்கு 193,171 மக்கள் வசிப்பது தெரியவந்தது. இந்த மாவட்டத்தில் 92.68% மக்கள் எழுத்தறிவு பெற்றுள்ளனர். இது தேசிய சராசரியை விட அதிகமானது.

## அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது..

## ஊடகம்
*அனைத்திந்திய வானொலி
*ஏவோ மிலென் (ஏவோ மொழியில் வெளியாகும் நாளேடு
*திர் யிம்யிம் (ஏவோ மொழியில் வெளியாகும் நாளேடு http://www.tiryimyim.com/ 

## சான்றுகள்

## இணைப்புகள்
*   மோகோக்சுங் மாவட்ட அரசின் தளம் 
*   மோகோக்சுங் மாவட்டத்தைப் பற்றி 

## சான்றுகள்

பகுப்பு:நாகாலாந்தின் மாவட்டங்கள்
கெலமங்கலம் ஊராட்சி ஒன்றியம்

** கெலமங்கலம் ஊராட்சி ஒன்றியம்** இந்தியாவின் தமிழ்நாட்டின் கிருட்டிணகிரி மாவட்டத்தில் உள்ள 11
ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் இருபத்தி ஏழு ஊராட்சி மன்றங்கள் உள்ளன.தேன்கனிகோட்டை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கெலமங்கலத்தில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, கெலமங்கலம் ஊராட்சி ஒன்றியத்தின் மொத்த மக்கள் தொகை 1,28,884  ஆகும். அதில்  பட்டியல் சமூக மக்களின் தொகை 16,347 ஆக உள்ளது. பட்டியல் பழங்குடி மக்களின் தொகை 4,892 ஆக உள்ளது.

## ஊராட்சிகள்
கெலமங்கலம் ஊராட்சி ஒன்றியத்தில் உள்ள 27 ஊராட்சி மன்றங்கள்: 

#ஊடேதுர்கம்
#திம்ஜேப்பள்ளி
#தாவரக்கரை
#சந்தனப்பள்ளி
#ரத்தினகிரி
#பிள்ளாரிஅக்ரஹாரம்
#நாகமங்கலம்
#மேடஅக்ரஹாரம்
#குந்துமாரனப்பள்ளி
#கோட்டைஉளிமங்களம்
#கொப்பகரை
#கருக்கனஹள்ளி
#கண்டகானப்பள்ளி
#ஜெக்கேரி
#ஜாகிர்காருப்பள்ளி
#இருதுகோட்டை
#ஹோசபுரம் செட்டிப்பள்ளி
#ஹனுமந்தாபுரம்
#தொட்டதிம்மனஹள்ளி
#தொட்டமெட்ரை
#பொம்மதாத்தனூர்
#போடிச்சிப்பள்ளி
#பிதிரெட்டி
#பேவநத்தம்
#பெட்டமுகலாளம்
#பைரமங்கலம்
#ஆனேகொள்ளு

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 

பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:கெலமங்கலம் ஊராட்சி ஒன்றியம்
பெரேன் மாவட்டம்

**பெரேன் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. இது கோகிமா மாவட்டத்தில் இருந்து பிரிக்கப்பட்டு, புது மாவட்டமாக 2003ஆம் ஆண்டில் உருவாக்கப்பட்டது.

## புவியியல்
இந்த மாவட்டத்தின் மேற்கில் திமா ஹசாவ் மாவட்டம், கர்பி ஆங்கலாங்கு மாவட்டம் ஆகிய மாவட்டங்களும், வடகிழக்கில் திமாப்பூர் மாவட்டமும், கிழக்கில் கோகிமா மாவட்டமும், தெற்கில் தமெங்கலாங் மாவட்டமும் சூழ்ந்துள்ளன.

இந்த மாவட்டத்தின் தலைநகரமாகப் பெரேன் நகரம் செயல்படுகிறது.

## மக்கள் தொகை
இங்கு 94,954 மக்கள் வசிப்பது 2011ஆம் ஆண்டில் எடுக்கப்பட்ட இந்திய மக்கள் தொகை கணக்கெடுப்பில் தெரிய வந்துள்ளது.

இங்கு ஜீலியாங், குக்கி இன மக்கள் வாழ்கின்றனர்.

## விலங்குகளும் தாவரங்களும்
இங்கு இண்டாங்கி தேசியப் பூங்கா அமைந்துள்ளது.

## சான்றுகள்

## இணைப்புகள்
*  மாவட்ட அரசின் தளம்

பகுப்பு:நாகாலாந்தின் மாவட்டங்கள்
பருகூர் ஊராட்சி ஒன்றியம்

**பருகூர் ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். 

பருகூர் வட்டத்தில் உள்ள பர்கூர் ஊராட்சி ஒன்றியத்தில் 36 கிராம ஊராட்சிகள்  உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, பர்கூர் ஊராட்சி ஒன்றியத்தின் மொத்த மக்கள் தொகை  1,91,483 ஆகும். அதில்  பட்டியல் சாதி மக்களின் தொகை  26,668 ஆக உள்ளது.  பட்டியல் பழங்குடி மக்களின் தொகை 2,214 ஆக உள்ளது.
## ஊராட்சி மன்றங்கள்
பருகூர் ஊராட்சி ஒன்றியத்தில் உள்ள ஊராட்சிகள்: 

#வெப்பாலம்பட்டி
#வரட்டனபள்ளி
#வலசகவுண்டனூர்
#தொகரப்பள்ளி
#தாதம்பட்டி
#சிகரலப்பள்ளி
#சூலாமலை
#புளியம்பட்டி
#போச்சம்பள்ளி
#பெருகோபனபள்ளி
#பாரண்டபள்ளி
#பாலேப்பள்ளி
#ஒரப்பம்
#ஒப்பத்தவாடி
#மல்லபாடி
#மஜீத்கொல்லஹள்ளி
#மகாதேவகொல்லஹள்ளி
#மாதேப்பள்ளி
#குள்ளம்பட்டி
#கொண்டப்பநாயனபள்ளி
#காட்டகரம்
#காரகுப்பம்
#கந்திகுப்பம்
#ஜிங்கல்கதிரம்பட்டி
#ஜெகதேவி
#ஐகொந்தம்கொத்தப்பள்ளி
#குட்டூர்
#குருவிநாயனப்பள்ளி
#சின்னமட்டாரப்பள்ளி
#பெலவர்த்தி
#பட்லப்பள்ளி
#பண்டசீமனூர்
#பாலிநாயனப்பள்ளி
#பாளேத்தோட்டம்
#அஞ்சூர்
#அச்சமங்கலம்

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:பர்கூர் ஊராட்சி ஒன்றியம்
பேக் மாவட்டம்

**பேக் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. இந்த மாவட்டத்தின் தலைநகரம் பேக்கில் உள்ளது.

## அரசியல்
இது நாகாலாந்து மக்களவைத் தொகுதிக்கு உட்பட்டது..

## மக்கள் தொகை
இங்கு 163,294 மக்கள் வசிப்பது 2011ஆம் ஆண்டில் எடுக்கப்பட்ட இந்திய மக்கள் தொகை கணக்கெடுப்பில் தெரிய வந்துள்ளது.

## சான்றுகள்

## இணைப்புகள்
*   மாவட்ட அரசின் தளம்

பகுப்பு:நாகாலாந்தின் மாவட்டங்கள்
பகுப்பு:பேக் மாவட்டம்